"กอบศักดิ์"เผยถูกมิจฉาชีพนำรูปไปแอบอ้างชวนลงทุน เตือนอย่าหลงเชื่อ!
"กอบศักดิ์ ภูตระกูล" เผยถูกมิจฉาชีพนำรูปไปแอบอ้างชวนเปิดพอร์ต-สมัครเรียนหลักสูตรลงทุนออนไลน์ เตือนประชาชนอย่าหลงเชื่อ
15 พ.ค. 2565

เมื่อวันที่ 15 พ.ค. 65 นายกอบศักดิ์ ภูตระกูล อดีตรมต.ประจำสำนักนายกรัฐมนตรี โพสต์ข้อความผ่านเฟซบุ๊ก Kobsak Pootrakool เตือนประชาชนอย่าหลงเชื่อมิจฉาชีพที่นำรูปไปแอบอ้างชวนเปิดพอร์ตลงทุน โดยระบุข้อความดังนี้ช่วงนี้ มิจฉาชีพมีมากมายครับตามที่ได้มีการแอบอ้างนำรูปของผม (กอบศักดิ์ ภูตระกูล) ไปใช้ประกอบ เพื่อเชิญชวนเปิดพอรต์ลงทุน และชักชวนมาสมัครลงทะเบียนหลักสูตรการลงทุน ผ่านช่องทางออนไลน์ และช่องทางอื่นๆ นั้นขอเรียนชี้แจงว่า ข้อความดังกล่าวเป็นข้อมูลเท็จผมไม่เคยมีความเกี่ยวข้อง และไม่เคยส่งข้อความเชิญชวนเปิดพอรต์ลงทุน อะไรแต่อย่างใด ไม่ว่าในกรณีไหนทั้งนี้ หากท่านได้รับข้อความเชิญชวนดังกล่าว ขอให้ทุกคนอย่าหลงเชื่อข้อมูลดังกล่าว และโปรดแจ้งเบาะแสด้วย เพื่อจะได้รวบรวมหลักฐานและดําเนินการต่อไปช่วยกันเผยแพร่ข้อมูลนี้ด้วยครับ เพื่อช่วยป้องกันทุกคนจากการหลอกลวงดังกล่าวขอขอบคุณทุกคนครับกอบศักดิ์ ภูตระกูล